ত্রুটিপূর্ণ গাড়ির পৃষ্ঠপোষক শাহরুখ, দীপিকাকে স্বস্তি কোর্টের

ওয়েব ডেস্ক: ত্রুটিপূর্ণ হুন্ডাই গাড়ির পৃষ্ঠপোষকতা করার অভিযোগে শাহরুখ খান ও দীপিকা পাড়ুকোনের (Shahrukh Khan and Deepika Padukone) বিরুদ্ধে দাখিল প্রতারণার এফআইআরে স্থগিতাদেশ দিল রাজস্থান হাইকোর্ট (Rajasthan Highcourt)। ওই গাড়ির ব্র্যান্ড অ্যাম্বাসাডর শাহরুখ ও দীপিকা। সেই কারণে বিশ্বাসভঙ্গতা, প্রতারণা এবং ফৌজদারী চক্রান্তের অভিযোগ তোলা হয় বলিউডের দুই তারকার বিরুদ্ধে। অতিরিক্ত মুখ্য বিচার বিভাগীয় ম্যাজিস্ট্রেটের কাছে দাখিল অভিযোগের পরিপ্রেক্ষিতে এফআইআর নথিভুক্ত করে তদন্তের নির্দেশ নিম্ন আদালতের।

অন্যদিকে, এফআইআর খারিজের দাবিতে শাহরুখ, দীপিকা, হুন্ডাইয়ের ম্যানেজিং ডিরেক্টর এবং গাড়ি সংস্থার সিইও আবেদন করেছিল হাইকোর্টে। শাহরুখ এবং দীপিকা দু’জনেই তাঁদের আইনি পরামর্শদাতাদের মাধ্যমে রাজস্থান হাইকোর্টে এফআইআর বাতিলের আবেদন করেছিলেন। যুক্তি দিয়ে বুঝিয়েছিলেন যে ব্র্যান্ড অ্যাম্বাসাডর হিসেবে তাঁদের ভূমিকা ঠিক কতখানি।

আরও পড়ুন: ‘রঘু ডাকাত’-এর প্রচারের মধ্যেই অন্য মুডে দেব

ভরতপুর জেলার মথুরাগেট থানায় দাখিল হওয়া ৫৯৮/২০২৫ এফআইআর স্থগিত বলে নির্দেশ দিয়েছেন বিচারপতি সুদেশ বনসল। অভিযোগকারীকে নোটিশ জারির নির্দেশ দিয়েছে আদালত। আদালত জানিয়েছে, অভিযোগ যাই হোক সালিশির মাধ্যমে বিষয়টির সমাধান সম্ভব। হুন্ডাই মোটর ইন্ডিয়া লিমিটেড ওই গাড়ির ডিলার মালওয়া অটো সেলস প্রাইভেট লিমিটেড অথরাইজড অফিসার দ্বারা অভিযোগকারীর সঙ্গে বিষয়টি সালিশির মাধ্যমে চূড়ান্তভাবে নিষ্পত্তির ব্যবস্থা করতে পারে এমনটাই জানিয়েছে আদালত। আগামী ২৫ শে সেপ্টেম্বর পরবর্তী শুনানি রয়েছে।

দেখুন অন্য খবর