‘ভাই’ শাহরুখের জন্মদিনে শুভেচ্ছা মমতার

ওয়েব ডেস্ক: বলিউডের (Bollywood) কিং শাহরুখ খানের জন্মদিনে (Shahrukh Khan Birthday) তাঁকে বিশেষ শুভেচ্ছা জানালেন রাজ্যের মুখ্যমন্ত্রী মমতা বন্দ্যোপাধ্যায় (Mamata Banerjee)। শনিবার মধ্যরাত পেরোনোর ঠিক আগে নিজের এক্স হ্যান্ডলে মমতা লিখেছেন, “ভাই শাহরুখ খানকে জন্মদিনের শুভেচ্ছা। তোমার অনবদ্য প্রতিভা ও করিশ্মা দিয়ে ভারতীয় সিনেমাকে আরও সমৃদ্ধ করে যাও।”

A Very Happy Birthday to my brother Shah Rukh Khan!

​May you continue to enrich Indian cinema with your remarkable talent and charisma.@iamsrk

— Mamata Banerjee (@MamataOfficial) November 1, 2025

রবিবার (২ নভেম্বর) শাহরুখের জন্মদিন ঘিরে দেশজুড়ে উৎসবমুখর পরিবেশ। মুম্বইয়ের বান্দ্রায় তাঁর বাড়ি ‘মন্নত’-এর সামনে ভক্তদের ভিড় জমেছে আগের মতোই। অনেকেই এসেছেন দেশের বিভিন্ন প্রান্ত থেকে, এমনকি বিদেশ থেকেও, প্রিয় তারকাকে এক ঝলক দেখার আশায়।

আরও পড়ুন: পোস্টার রিলিজ করে প্রজাপ্রতি ২-র মুক্তির দিন ঘোষণা

যদিও এবার ‘মন্নত’ মেরামতির কারণে শাহরুখ আপাতত আলিবাগে থাকছেন, তবে শোনা যাচ্ছে জন্মদিন উপলক্ষে তিনি ভক্তদের নিরাশ করবেন না। ঐতিহ্য মেনে হয়তো আজও মন্নতের বারান্দা থেকে তাঁর সেই পরিচিত ভঙ্গিতে ‘ঝারোখা দর্শন’ দেবেন।

এছাড়া বান্দ্রার বালগন্ধর্ব রঙ্গমন্দিরেও শাহরুখের ফ্যানক্লাবের উদ্যোগে বিশেষ জন্মদিন উদ্‌যাপনের আয়োজন করা হয়েছে, যেখানে হাজির হতে পারেন কিং খান নিজে। চলচ্চিত্রজগৎ ও ভক্তদের কাছে শাহরুখের জন্মদিন তাই এবছরও এক অনন্য উৎসব।